Tadbirkorlik subyektlariga davlat xizmatlari koʻrsatish tartibini yanada takomillashtirish chora-tadbirlari toʻgʻrisida
(resolution, 2025-12-16)

Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF-4609-son Farmoniga muvofiq, shuningdek tadbirkorlik subyektlariga davlat xizmatlari koʻrsatish tartibini yanada takomillashtirish va soddalashtirish maqsadida Vazirlar Mahkamasi qaror qiladi: 1. 2015-yil 1-yanvardan boshlab davlat xizmatlari koʻrsatishda davlat organlari va boshqa organlar tomonidan tadbirkorlik subyektlaridan davlat boshqa organlarida va oʻzga tashkilotlarda mavjud boʻlgan hujjatlarni va axborotlarni, shu jumladan soliq qarzdorligi yoki kommunal toʻlovlar boʻyicha qarzlarning mavjud emasligi toʻgʻrisidagi maʼlumotnomalarning, tadbirkorlik subyekti taʼsis hujjatlarining, litsenziyalar va ruxsat beruvchi tusdagi hujjatlar nusxalarining talab qilinishi taqiqlansin. 2. Belgilab qoʻyilsinki, 2015-yil 1-yanvardan boshlab: tadbirkorlik subyektlarining davlat xizmatlari koʻrsatish yuzasidan murojaatlari mavjud boʻlganda ushbu davlat xizmatlarini koʻrsatishda davlat xizmatlari koʻrsatuvchi davlat organlari va boshqa organlar davlat boshqa organlarida va tashkilotlarda mavjud boʻlgan zarur hujjatlarni va axborotlarni oʻzaro axborot hamkorligi yoʻli bilan, shu jumladan elektron tarzda mustaqil ravishda oladilar; tadbirkorlik subyektlariga davlat xizmatlari koʻrsatish uchun zarur boʻlgan hujjatlar va axborotlar mavjud boʻlgan davlat organlari va boshqa tashkilotlar ushbu hujjatlar va axborotlarni (arxiv maʼlumotnomalari bundan mustasno) davlat xizmatlari koʻrsatuvchi davlat organlari va boshqa organlardan tegishli idoralararo soʻrov olingandan vaqtdan boshlab bir ish kuni mobaynida taqdim etishlari shart; davlat xizmatlari koʻrsatish uchun zarur boʻlgan hujjatlar va axborotlarning ushbu hujjatlar va axborotlar mavjud boʻlgan davlat organlari va boshqa tashkilotlar tomonidan idoralararo soʻrov boʻyicha taqdim etilmasligi yoki oʻz vaqtida taqdim etilmasligi tadbirkorlik subyektiga davlat xizmati koʻrsatishni rad etish uchun asos hisoblanmaydi; davlat xizmatlari koʻrsatish uchun zarur boʻlgan hujjatlar va axborotlarning taqdim etilmaganligi yoki oʻz vaqtida taqdim etilmaganligi, shuningdek ularning tadbirkorlik subyektlariga davlat xizmatlari koʻrsatuvchi davlat organi yoki boshqa tashkilot tomonidan olinmaganligi uchun aybdor boʻlgan tegishli mansabdor shaxslar javob beradilar. 3. Tadbirkorlik subyektlariga davlat xizmatlari koʻrsatuvchi davlat organlari va boshqa tashkilotlar bir oy muddatda ular tomonidan davlat xizmatlari koʻrsatish uchun zarur boʻlgan, axborot hamkorligi yoʻli bilan olinadigan hujjatlar va axborotlar roʻyxatini, ushbu hujjatlar va axborotlarni taqdim etadigan davlat organlari va boshqa tashkilotlarni koʻrsatgan holda belgilasinlar hamda koʻrsatib oʻtilgan roʻyxatni Oʻzbekiston Respublikasi interaktiv davlat xizmatlari Yagona portalida va oʻzlarining rasmiy veb-saytlarida joylashtirsinlar. Tadbirkorlik subyektlariga davlat xizmatlari koʻrsatuvchi davlat organlari va boshqa tashkilotlar rahbarlariga ushbu bandning birinchi xatboshida koʻrsatib oʻtilgan hujjatlar va axborotlar roʻyxati oʻzlarining rasmiy veb-saytlarida oʻz vaqtida joylashtirilishi va muntazam ravishda yangilab borilishi yuzasidan shaxsiy masʼuliyat yuklansin. 4. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi Oʻzbekiston Respublikasi Savdo-sanoat palatasi hamda boshqa manfaatdor vazirliklar va idoralar bilan birgalikda Tadbirkorlik subyektlariga davlat xizmatlari koʻrsatishda idoralararo axborot hamkorligi tartibi toʻgʻrisidagi nizomni bir oy muddatda ishlab chiqsin va tasdiqlash uchun belgilangan tartibda Vazirlar Mahkamasiga kiritsin. 5. Oʻzbekiston Respublikasi Savdo-sanoat palatasining Palata tomonidan tadbirkorlik subyektlariga davlat xizmatlari koʻrsatuvchi davlat organlari va boshqa tashkilotlar tomonidan ushbu qarorning bajarilishi va sifati yuzasidan doimiy monitoringni amalga oshirish, monitoring natijalarini tadbirkorlik subyektlariga davlat xizmatlari koʻrsatish tartibini, shu jumladan sansalorlik, byurokratizm va davlat xizmatlari koʻrsatish muddatlarini choʻzib yuborish holatlariga yoʻl qoʻymaslikni nazarda tutgan holda yanada takomillashtirish chora-tadbirlarini ishlab chiqishda foydalanish uchun har chorakda Oʻzbekiston Respublikasi Vazirlar Mahkamasiga kiritish toʻgʻrisidagi taklifiga rozilik berilsin. 6. 2015-yil 1-yanvardan boshlab Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritilsin. 7. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 4. Vazirlar Mahkamasining 1999-yil 26-iyuldagi 362-son qarori bilan tasdiqlangan Sudgacha sanatsiyadan oʻtkazish tartibi toʻgʻrisidagi nizomning 13-bandida (Oʻzbekiston Respublikasi QT, 1999-y., 7-son, 42-modda): a) toʻrtinchi xatboshi chiqarib tashlansin; b) beshinchi — yettinchi xatboshilar tegishli ravishda toʻrtinchi — oltinchi xatboshilar deb hisoblansin; v) quyidagi mazmundagi xatboshi qoʻshilsin: “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi sanatsiyadan oʻtkazish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu bandda nazarda tutilgan hujjatlar va axborotlar bundan mustasno”. 6. Vazirlar Mahkamasining 2000-yil 5-avgustdagi 305-son qarori bilan tasdiqlangan Obyektlar qurilishini loyihalash hujjatlarini ishlab chiqish bilan ayni bir vaqtda amalga oshirish tartibi toʻgʻrisidagi nizomning 3-bandida (Oʻzbekiston Respublikasi QT, 2000-y., 8-son, 48-modda): a) yettinchi xatboshi chiqarib tashlansin; b) sakkizinchi — oʻn birinchi xatboshilar tegishli ravishda yettinchi — oʻninchi xatboshilar deb hisoblansin; v) quyidagi mazmundagi xatboshi qoʻshilsin: “Vazirlar Mahkamasi qaror qabul qilish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu bandda nazarda tutilgan hujjatlar va axborotlar bundan mustasno”. 22. Vazirlar Mahkamasining “Elektr energiyasidan foydalanganlik uchun hisob-kitob qilish mexanizmini tubdan takomillashtirish chora-tadbirlari toʻgʻrisida” 2004-yil 1-noyabrdagi 511-son qarori (Oʻzbekiston Respublikasi QT, 2004-y., 11-son, 103-modda) 2-bandining toʻrtinchi xatboshidagi “noturar joy fondining” soʻzlaridan keyin “jismoniy shaxslarga tegishli boʻlgan” soʻzlari qoʻshilsin. 23. Vazirlar Mahkamasining 2004-yil 20-dekabrdagi 592-son qarori (Oʻzbekiston Respublikasi QT, 2004-y., 12-son, 109-modda) bilan tasdiqlangan Radiochastotalarni tanlov yoʻli bilan taqsimlash va teleradioeshittirish sohasida faoliyatni amalga oshirish huquqiga yakka tartibdagi litsenziyalar berish tartibi toʻgʻrisidagi nizomda: a) 10-bandning “b” kichik bandi oʻz kuchini yoʻqotgan deb hisoblansin; b) quyidagi mazmundagi 101-band qoʻshilsin: “101. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi litsenziya berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu Nizomning 10-bandida nazarda tutilgan hujjatlar va axborotlar bundan mustasno”. 26. Vazirlar Mahkamasining 2006-yil 14-iyuldagi 138-son qarori (Oʻzbekiston Respublikasi QT, 2006-y., 7-son, 51-modda) bilan tasdiqlangan Avtomobil transportida yoʻlovchilarni va yuklarni shaharda, shahar atrofida, shaharlararo va xalqaro yoʻnalishlar boʻyicha tashish faoliyatini litsenziyalash toʻgʻrisidagi nizomning 10-bandi “d” va “e” kichik bandlari oʻz kuchini yoʻqotgan deb hisoblansin. 27. Vazirlar Mahkamasining 2006-yil 7-sentabrdagi 190-son qarori (Oʻzbekiston Respublikasi QT, 2006-y., 9-son, 65-modda) bilan tasdiqlangan Tamaki xom ashyosini fermentlash va tamaki mahsulotlari ishlab chiqarish faoliyatini litsenziyalash toʻgʻrisidagi nizomning 9-bandi quyidagi tahrirda bayon qilinsin: “9. Litsenziya talabgori litsenziya olish uchun quyidagi hujjatlarni taqdim etadi: litsenziya berish toʻgʻrisidagi ariza, unda quyidagilar koʻrsatiladi: yuridik shaxsning nomi va tashkiliy-huquqiy shakli, uning joylashgan joyi (pochta manzili), bank muassasasining nomi va bankdagi hisob raqami, faoliyatining (yoxud uning bir qismining) litsenziyalanayotgan turi; yuridik shaxsning davlat roʻyxatidan oʻtkazilganligi toʻgʻrisidagi guvohnomaning nusxasi; ishlab chiqarish uchun zarur shart-sharoitlarning belgilangan talablarga muvofiq mavjudligi toʻgʻrisida “Oʻzstandart” agentligining xulosasi; litsenziya talabgori arizasining koʻrib chiqilganligi uchun litsenziya talabgori tomonidan yigʻim toʻlanganligini tasdiqlovchi hujjat; sanitariya-epidemiologiya nazorati organlarining mahsulotlar, ishlab chiqarish sharoitlari va asbob-uskunalarning sanitariya-gigiyena talablariga muvofiqligi toʻgʻrisidagi xulosasi, shuningdek texnologik asbob-uskunaga gigiyena sertifikatlarining nusxalari; ishlab chiqarishning yongʻin xavfsizligi talablariga muvofiqligi toʻgʻrisida yongʻin nazorati organlarining xulosasi; korxonaning Komissiya tomonidan belgilanadigan shakl boʻyicha pasporti. Litsenziyalovchi organ litsenziya berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu bandda nazarda tutilgan hujjatlar va axborotlar bundan mustasno”. 28. Vazirlar Mahkamasining 2006-yil 11-oktabrdagi 214-son qarori (Oʻzbekiston Respublikasi QT, 2006-y., 10-son, 765-modda) bilan tasdiqlangan Oʻzbekiston Respublikasida ommaviy axborot vositalarini davlat roʻyxatidan oʻtkazish tartibi toʻgʻrisidagi nizomning 5-bandi quyidagi tahrirda bayon qilinsin: “5. Arizaga quyidagilar ilova qilinadi: tahririyat toʻgʻrisidagi nizomning nusxasi — ommaviy axborot vositasi tahririyati yuridik shaxs boʻlmagan hollarda; davlat bojining belgilangan miqdori toʻlanganligi toʻgʻrisida bankning toʻlov hujjati. Roʻyxatdan oʻtkazuvchi organ ommaviy axborot vositalarini davlat roʻyxatidan oʻtkazish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, davlat bojining belgilangan miqdori toʻlanganligi toʻgʻrisida bankning toʻlov hujjati bundan mustasno”. 29. Vazirlar Mahkamasining 2009-yil 30-apreldagi 126-son qarori (Oʻzbekiston Respublikasi QT, 2009-y., 4-son, 33-modda) bilan tasdiqlangan Arxitektura-shaharsozlik hujjatlarini yaratish faoliyatini litsenziyalash toʻgʻrisidagi nizomda: a) 8-bandning “e” kichik bandi quyidagi tahrirda bayon qilinsin: “e) quyidagilarning: tashkilot rahbari hamda soha boʻyicha maʼlumotga, shuningdek mehnat daftarchalariga (notarial tasdiqlangan) ega boʻlgan asosiy xodimlar (bosh muhandislar va loyiha arxitektorlari, bosh hamda yetakchi mutaxassislar) diplomlarining; mulk huquqi bilan yoki boshqa qonuniy asosda faoliyatning litsenziyalanayotgan turini amalga oshirish uchun zarur boʻlgan asbob-uskunalar va inventarlarning talabgorga tegishliligini tasdiqlovchi hujjatlarning nusxalari”; b) quyidagi mazmundagi 81-band qoʻshilsin: “81. “Litsenziyalovchi organ litsenziya berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu Nizomning 8-bandida nazarda tutilgan hujjatlar va axborotlar bundan mustasno”. 30. Vazirlar Mahkamasining 2009-yil 22-avgustdagi 245-son qarori (Oʻzbekiston Respublikasi QT, 2009-y., 8-son, 64-modda) bilan tasdiqlangan Elektr energiyasidan foydalanish qoidalari 94-bandining uchinchi xatboshi quyidagi tahrirda bayon qilinsin: “Maishiy isteʼmolchilarga tegishli boʻlgan uy-joylar, turar joy va noturar joy fondi xonalarining oldi-sotdi shartnomalarini roʻyxatdan oʻtkazish hamda ularning hisob raqamlarini boshqa isteʼmolchiga qayta rasmiylashtirish faqat elektr energiyasi uchun qarzdorlik mavjud emasligi toʻgʻrisida belgilangan namunadagi maʼlumotnomalar bor boʻlgan taqdirdagina amalga oshiriladi”. 34. Vazirlar Mahkamasining 2011-yil 10-maydagi 129-son qarori (Oʻzbekiston Respublikasi QT, 2011-y., 5-son, 31-modda) bilan tasdiqlangan Rieltorlik faoliyatini litsenziyalash toʻgʻrisidagi nizomning 9-bandida: a) “a” kichik bandining ikkinchi xatboshi quyidagi tahrirda bayon qilinsin: “yuridik shaxs uchun — nomi, tashkiliy-huquqiy shakli, joylashgan joyi (pochta manzili), xizmat koʻrsatadigan bankning nomi, bankdagi talab qilib olinadigan depozit hisob raqami, muassislarining (qatnashchilarining) roʻyxati, ularning manzillari va faoliyati turlari”; b) “b” kichik bandi quyidagi tahrirda bayon qilinsin: “b) litsenziya talabgorining davlat roʻyxatidan oʻtkazilganligi toʻgʻrisidagi guvohnomaning nusxasi”. 35. Vazirlar Mahkamasining 2011-yil 16-maydagi 136-son qarori (Oʻzbekiston Respublikasi QT, 2011-y., 5-son, 35-modda) bilan tasdiqlangan Xorijiy investitsiyalar ishtirokidagi korxonalar tomonidan oʻz ishlab chiqarish ehtiyojlari uchun olib kelinayotgan mol-mulkni aniqlash tartibi toʻgʻrisidagi nizomning 7-bandida: a) ikkinchi xatboshi chiqarib tashlansin; b) uchinchi — toʻqqizinchi xatboshilar tegishli ravishda ikkinchi — sakkizinchi xatboshilar deb hisoblansin; v) quyidagi mazmundagi xatboshi qoʻshilsin: “Vakolatli organ sertifikat berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu bandda nazarda tutilgan hujjatlar va axborotlar bundan mustasno”. 37. Vazirlar Mahkamasining 2011-yil 7-noyabrdagi 296-son qarori (Oʻzbekiston Respublikasi QT, 2011-y., 11-son, 86-modda) bilan tasdiqlangan Axborotlashtirish obyektlarini attestatsiyadan oʻtkazish ishlarini amalga oshirish uchun ruxsatnoma berish tartibi toʻgʻrisidagi nizomda: a) 6-bandda: quyidagi mazmundagi toʻrtinchi xatboshi qoʻshilsin: “ishlarning ayrim turlarini amalga oshirishga huquq beruvchi litsenziya (mavjud boʻlganda)”; toʻrtinchi xatboshi beshinchi xatboshi deb hisoblansin; b) 8-bandning oʻn ikkinchi — oʻn oltinchi xatboshilari quyidagi mazmundagi oʻn ikkinchi — oʻn beshinchi xatboshilar bilan almashtirilsin: “ariza beruvchi tashkilotning davlat roʻyxatidan oʻtkazilganligi toʻgʻrisidagi hujjat; attestatsiya boʻyicha ishlarni amalga oshirish uchun zarur boʻlgan mol-mulk va asbob-uskunalarning mavjudligini tasdiqlovchi hujjatlar; attestatsiya boʻyicha ishlarni bajarish uchun jalb etiladigan yoki jalb etish rejalashtirilayotgan xodimlarning lavozim yoʻriqnomalari. Vakolatli organ ruxsatnoma berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu bandda nazarda tutilgan hujjatlar va axborotlar bundan mustasno”. 41. Vazirlar Mahkamasining 2012-yil 12-iyundagi 169-son qarori (Oʻzbekiston Respublikasi QT, 2012-y., 6-son, 41-modda) bilan tasdiqlangan Xorijiy kinokompaniyalar tomonidan Oʻzbekiston Respublikasi hududida badiiy filmlarni kino- va videotasvirga olish tartibi toʻgʻrisidagi nizomda: a) 5-bandda: beshinchi xatboshi quyidagi tahrirda bayon qilinsin: “ariza beruvchi tomonidan kino- va videotasvirga olish uchun jalb etiladigan mahalliy tashkilot bilan tegishli xizmatlar koʻrsatish uchun tuzilgan shartnoma nusxasi”; quyidagi mazmundagi xatboshi qoʻshilsin: “Agentlik ruxsatnoma berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu bandda nazarda tutilgan hujjatlar va axborotlar bundan mustasno”; b) 9-bandga quyidagi mazmundagi “g” kichik bandi qoʻshilsin: “g) ariza beruvchi tomonidan kino- va videotasvirga olish uchun jalb etiladigan mahalliy tashkilotning badiiy va xronikal-hujjatli, ilmiy-ommabop, tasviriy, multiplikatsion kino- va videofilmlarni hamda dasturlarni ishlab chiqarishga tegishli litsenziyasi mavjud boʻlmasa ruxsatnoma berish rad etilishi mumkin”. 42. Vazirlar Mahkamasining 2013-yil 25-fevraldagi 54-son qarori (Oʻzbekiston Respublikasi QT, 2013-y., 2-son, 13-modda) bilan tasdiqlangan Shaharsozlik faoliyatini amalga oshirish uchun aholi punktlarida yer uchastkalari berish, qurilish obyektlarini loyihalashtirish va roʻyxatdan oʻtkazish, shuningdek obyektlarni foydalanishga qabul qilish tartibi toʻgʻrisida nizomda: a) 56-bandning “d” va “e” kichik bandlari oʻz kuchini yoʻqotgan deb hisoblansin; b) quyidagi mazmundagi 561-band qoʻshilsin: “561. Inspeksiya qurilish obyektlarini roʻyxatga olish va qurilish-montaj ishlarini bajarishga ruxsatnoma berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu Nizomning 56-bandida nazarda tutilgan hujjatlar va axborotlar bundan mustasno”.